**ÚZEMIE VOJENSKÉHO OBVODU**

**NEBEZPEČENSTVO OHROZENIA ŽIVOTA**

**Pred vstupom na územie vojenského obvodu je osoba povinná presvedčiť sa, či na území vojenského obvodu alebo na jeho časti nie je vyhlásený dočasný alebo trvalý zákaz vstupu.**

**Osobe, ktorá vstúpila na územie vojenského obvodu, je zakázané**

zdržiavať sa na území vojenského obvodu dlhšie ako 24 hodín,

manipulovať s nájdenými zbraňami, strelivom, výbušninami alebo ich časťami,

vstupovať do uzavretých alebo ohradených častí vojenského obvodu, na ktorých hrozí vážne ohrozenie života alebo zdravia osôb,

zhotovovať nákresy, plány, fotografické alebo filmové zábery objektov obrannej infraštruktúry nachádzajúcich sa vo vojenskom obvode,

neoprávnene vchádzať motorovým vozidlom na lesné cesty, do lesných porastov a na poľnohospodársku pôdu a stáť na nich,

zakladať oheň, znečisťovať a poškodzovať životné prostredie,

vykonávať také činnosti, v dôsledku ktorých by vo vojenskom obvode vznikla škoda na majetku štátu, alebo by došlo k obmedzeniu alebo zabráneniu plnenia úloh obrany a bezpečnosti štátu.

**Informácie o obmedzení alebo o zákaze vstupu na územie vojenského obvodu možno získať na úradnej tabuli obce susediacej s vojenským obvodom, na jej webovom sídle, osobne alebo telefonicky na obecnom úrade tejto obce; ďalej aj na webovom sídle Ministerstva obrany Slovenskej republiky (www. mosr.sk).**

**Ministerstvo obrany Slovenskej republiky nezodpovedá za poškodenie zdravia alebo za inú škodu, ktoré vzniknú osobe v dôsledku nerešpektovania ustanovených zákazov.**